ປ. ຊີເຣຍ ໃຫ້ຮ່ອງຮອຍ ອາດໄດ້ຮັບ ອາວຸດ ຈາກຣັດເຊຍ ແລ້ວ (ສະໄລດ໌)
ປະທານາທິບໍດີ Bashar al-Assad ແຫ່ງຊີເຣຍ ສະແດງຮ່ອງຮອຍໃຫ້ເຫັນວ່າ ທ່ານອາດໄດ້ຮັບ ອາວຸດຊະນິດໃໝ່ ຈາກຣັດເຊຍແລ້ວ.
ປະທານາທິບໍດີຊີເຣຍ ທ່ານ Bashar al-Assad ໃຫ້ຮ່ອງຮອຍວ່າ ທ່ານອາດໄດ້ຮັບອາວຸດຊະນິດໃໝ່ຈາກຣັດເຊຍແລ້ວແລະຂົ່ມຂູ່ທີ່ ຈະຕອບໂຕ້ຖ້າອິສຣາແອລຫາກທຳການໂຈມຕີທາງອາກາດຕໍ່ປະ ເທດຂອງທ່ານຕື່ມອີກ ໃນອະນາຄົດຕໍ່ໜ້າ ໃນການໃຫ້ສຳພາດ ແກ່ໂທລະພາບ Al-Manar ຂອງເລບານອນ ນັ້ນ ປະທານາທິບໍດີ Assad ໄດ້ກ່າວແບບຄຸມເຄືອບໍ່ຈະແຈ້ງກ່ຽວ ກັບວ່າ ຊີເຣຍໄດ້ຮັບອາວຸດຊະນິດໃໝ່ ຮວມທັງ ລະບົບຕໍ່ຕ້ານອາ ກາດສະຍານ ທີ່ກ້າວໜ້າທັນສະໄໝ S-300 ທີ່ຣັດເຊຍ ໄດ້ໃຫ້ຄຳ ໝັ້ນສັນຍາໄວ້ແລ້ວຫຼືບໍ່ ທ່ານ Assad ເວົ້າວ່າ ຣັດເຊຍ ຍັງບໍ່ທັນໃຫ້ການຢືນຢັນເທື່ອ ກ່ຽວກັບການສົ່ງອາວຸດຊະນິດໃໝ່ໄປໃຫ້ຊີເຣຍ ແຕ່ ກໍປະກາດໃນອາທິດນີ້ວ່າຈະດຳເນີນການຕໍ່ໄປກ່ຽວກັບການມອບໂອນລູກສອນໄຟຕໍ່ຕ້ານ ອາກາດສະຍານໂດຍເວົ້າວ່າ ມັນຈະຊ່ອຍສະກັດກັ້ນບໍ່ໃຫ້ຕ່າງປະເທດເຂົ້າໄປແຊກແຊງໃນ ສົງຄາມກາງເມືອງຢູ່ຊີເຣຍ ຂະນະດຽວກັນ ກໍບໍ່ມີຄວາມເຫັນໃດໆຈາກອິສຣາແອລ ທີ່ຂູ່ວ່າຈະໃຊ້ກຳລັງເພື່ອຍຸດຕິການ ມອບໂອນອາວຸດໃໝ່ດັ່ງກ່າວ ສະໜາມບິນພົນລະເຮືອນ ທີ່ໃຫຍ່ສຸດຂອງອິສຣາແອລອາດ ຈະຢູ່ໃນລັດສະໝີ ຂອງລະບົບລູກສອນໄຟ S-300 ຂອງຊີເຣຍ